钦定古今图书集成/明伦汇编/家范典/第007卷 > 性理会通 > 《赠司马光曾祖政太子太保敕》前人
## 钦定古今图书集成/明伦汇编/家范典/第007卷 > 性理会通 > 《赠司马光曾祖政太子太保敕》前人

《皋陶》迈种德。种之远，故其发也难；发之难，故其报也
大。古之君子，有种德于百年之前，而待报于数世之
后者，昔闻其语，今见其人。某官某，故曾祖某官某，笃
行有闻，信于乡国，怀道不试，遗其子孙，天不吾欺，再
世而显。至于曾孙，其德日跻。衮衣绣裳，进位于朝，退
有事于家庙。其致朕命，诏于有神。尚食其报，以康乃
后。